Document ID: /roh_data/filtered/fineweb-2-filterrobots_roh.jsonl.gz/55464

Justin Murisier è vegnì operà glindesdi vi dal dies. Quai pervi dad in prolaps dal disc, sco Swiss Ski ha communitgà. Ils problems dal skiunz da 30 onns hajan cumenzà en il champ da trenament en il Chile e sajan vegnids menders. La finala haja el pers il sentiment en il ventrigl sanester. Per quest motiv saja el vegnì operà.
Suenter l'operaziun spera Murisier da bainbaud puspè pudair turnar sin pista. Cura che Murisier po puspè cumenzar cun il trenament n’è betg cler.